OzLabs/hebrew-wiki-articles huggingface dataset:
מיקשה מאהלר

מיקשה מאהלר (בהונגרית: Mahler Miksa; סימה, 15 באוקטובר 1846 – ברטיסלאבה, 23 ביולי 1919) היה דוקטור לפילוסופיה ומורה ומנהל בגימנסיה ראשית.

== ביוגרפיה ==
מיקשה מאהלר נולד במשפחה יהודית כבנו הבכור של שלמה מאהלר רב הכפר ציפר, לימים הרב הראשי של ברטיסלאבה. אחיו היו אדוארד מאהלר<ref>[http://www.nevpont.hu/view/6889 Mahler Ede] Névpont</ref> ודיולה מאהלר. הוא השלים את הגימנסיה הראשית ביאסברן ואת לימודיו באוניברסיטה בפשט. לאחר מספר שנות הכשרה הוא הפך במלגה קבוע חניך להכשרת מורים בבודפשט. משם בשנת 1877 הפך בגימנסיה היהודית של נובה מסטו תחילה מנהל זמני ובסוף מנהל קבוע. תפקיד זה מילא במשך 18 שנה ופעל רבות גם למען ההונגריזציה של האזור על ידי הכשרה וקורסים בהונגרית בחינם למבוגרים; לכן הוכר על ידי משרד החינוך הציבורי ההונגרי. ב-28 באוגוסט 1895 מינה אותו שר הדתות והחינוך הציבורי בממשלת הונגריה כמורה קבוע בגימנסיה הראשית הממלכתית ברובע 6 של בודפשט, שם לימד מתמטיקה ומדעי הטבע.

הוא כתב מאמרים פדגוגיים וחברתיים עבור כתבי עת, "קונצנזוס" (Egyetértés), "שוויון" (Egyenlőség), בעלון אגודת המורים וכן בעלון הגימנסיה הראשית בה לימד (ב-1896 על חינוך ביתי, ב-1897 על חינוך בית הספר, ב-1899 על חינוך חברתי).

== עבודותיו ==
* על ציוני הדרך של קווים מעוגלים מישוריים והגדרתם. בודפשט, 1877. (עבודת הדוקטורט)
*מאמרים שונים בכתבי עת

== לקריאה נוספת ==
* יוז'ף סיניאי: חייהם ויצירותיהם ל סופרים הונגרים.
* שמו בורובסקי: מחוזות וערי הונגריה. ארכיבאי ראשי / סופרים, חוקרים, אמנים. מיקשה מאהלר
* לקסיקון יהודי הונגרי. 1929. מיקשה מאהלר

* פאל גויאש: חייהם ויצירותיהם של סופרים הונגרים. בודפשט, איגוד הספרנים והארכיונים ההונגרים, 2002-1939.

== הערות שוליים ==

קטגוריה:יהודים הונגרים
קטגוריה:מורים יהודים במאה ה-19
קטגוריה:הונגרים שנולדו ב-1846
קטגוריה:הונגרים שנפטרו ב-1919
ראש (סדרת טלוויזיה)

ראש (באנגלית: Rush) היא סדרת דרמה רפואית אמריקאית שנוצרה על ידי ג'ונתן לוין ונכתבה על ידי לוין, ג'ינה מתיוס וגרנט שארבו. פרק הבכורה שודר ברשת USA ב-17 ביולי 2014.<ref></ref><ref></ref> ב-2 באוקטובר 2014 ביטלה הרשת את הסדרה ולא הופקה לה עונה נוספת.<ref></ref>

== עלילה ==
הסדרה מגוללות את סיפורו של רופא מבריק ומוכשר. חובב חיי לילה סוערים, נשים יפות וסמים. בלוס אנג'לס, המשרת לקוחות ספציפיים מאוד, עם הרבה מזומנים והרבה סודות.<ref></ref> לאחר פיטוריו של ד"ר ויליאם ראש מבית חולים מרכזי בלוס אנג'לס, הוא נכנס לרפואת קונסיירז', הוא עורך ביקורים אישיים בבתים ובמקומות העבודה של לקוחות עשירים במיוחד וידוענים הוליוודיים הזקוקים לטיפולו, לרוב ללא שאלות. ראש דורש תשלום במזומן, לעיתים קרובות אלפי דולרים, מראש. אבל חלק מהכסף הזה משמש כדי להזין את הרגלי הסמים שלו, כאשר מני מקיז, הוא ספק הסמים שלו. ד"ר אלכס בורק הוא החבר הטוב ביותר שלו שבניגוד אליו עדיין עובד בבית חולים גדול ומנסה להיות בעל ואבא נאמנים. איב פארקר היא העוזרת האישית של ראש שלא רק קובעת את הפגישות הרפואיות שלו עם מטופלים, אלא גם מנסה להשאיר אותו על המסלול, למרות ידיעתה על השימוש שלו בסמים ואלכוהול.

== שחקנים ודמויות ==
* טום אליס בתפקיד ד"ר ויליאם פ. ראש
* לרנץ טייט בתפקיד ד"ר אלכס בורק
* שרה האבל בתפקיד איב פארקר
* ריק גונזלס בתפקיד מני מקיז
* אודט אנאבל בתפקיד שרה פיטרסון
* אריקה סרה בתפקיד לורל בורק
* רייצ'ל ניקולס בתפקיד קורין ראש
* הארי המלין בתפקיד ד"ר וורן ראש
* וורן כריסטי בתפקיד ג'יי.פי

== הפקה ==
הסדרה הופקה על ידי חברת פוקס 21 ונכתבה ובוימה על ידי ג'ונתן לוין, עם ג'ינה מתיוס וגרטה שרטבו. אדם פיירו שימש כמפיק בכיר. הסדרה צולמה בוונקובר קולומביה הבריטית, שבקנדה.<ref></ref>

== קישורים חיצוניים ==
* 

== הערות שוליים ==

קטגוריה:תוכניות טלוויזיה שמתרחשות בלוס אנג'לס
קטגוריה:פוקס: תוכניות וסדרות
קטגוריה:סדרות פעולה אמריקאיות
קטגוריה:סדרות טלוויזיה רפואיות
פיטר גרונוולד

פטרוס יוהנס "פיטר" גרונוולד (באנגלית: Petrus Johannes "Pieter" Groenewald) (נולד ב-27 באוגוסט 1955) הוא פוליטיקאי דרום אפריקאי, המכהן כמנהיג חזית החירות פלוס מאז בחירתו בנובמבר 2016. את דרכו הפוליטית הוא החל כראש העיר סטילפונטין בשנת 1988. הוא ויתר על התפקיד בשנת 1989 בשל בחירתו לבית הנבחרים. גרונוולד היה שותף להקמת חזית החירות בשנת 1994, וכיהן כחבר האספה הלאומית עד לבחירתו לבית המחוקקים של פרובינציית צפון-מערב בשנת 1999. הוא שב לאספה הלאומית בשנת 2001<ref></ref><ref></ref>.

== ביוגרפיה ==
גרונוולד נולד בדרום אפריקה למשפחה אפריקאנרית. הוא השיג תואר ראשון מאוניברסיטת פוטשפרום להשכלה נוצרית גבוהה. תארים אחרים שקיבל כוללים תואר שני בתקשורת, תואר שני בניהול ופיתוח ודוקטורט בפוליטיקה<ref></ref>.

=== קריירה פוליטית ===
הוא נבחר לראשות עיריית סטילפונטין בשנת 1988. בבחירות הכלליות בדרום אפריקה בשנת 1989, נבחר גרונוולד לבית הנבחרים של דרום אפריקה עבור מחוז הבחירה סטילפונטין<ref name=":0"></ref>.

במרץ 1994 היה גרינוולד בין מייסדי מפלגת "חזית החירות", מפלגה פוליטית לזכויות מיעוטים ולאומיות אפריקאנרית. הוא נבחר לאספה הלאומית שהוקמה באפריל אותה שנה. הוא כיהן כחבר פרלמנט עד שנבחר לבית המחוקקים של פרובינציית צפון-מערב בשנת 1999. הוא כיהן שם משנת 1999 עד שחזר לאספה הלאומית בשנת 2001<ref name=":0" />.

הוא מילא תפקידים שונים של מנהיגות בחזית החירות פלוס, כמו מנהיג פרלמנטרי ויו"ר פדרלי בין התאריכים 11 באוגוסט 2011 עד 12 בנובמבר 2016. הוא היה גם המנהיג של המפלגה בפרובינציית צפון מערב ממארס 1994 עד מרץ 2017<ref name=":0" />.

ב־12 בנובמבר 2016 נבחר גרינוולד למנהיג חזית החירות פלוס, במקומו של פיטר מולדר, שפרש מתפקידו. עו"ד אנטון אלברטס קיבל את מקומו של גרונוולד כיו"ר הפדרלי<ref></ref>.

הוא הוביל את חזית החופש פלוס להשיג את תוצאת הבחירות הטובה ביותר שלה בבחירות הכלליות 2019. המפלגה הגדילה את נתח הקולות שלה ל -2.38% מהקולות הלאומיים, וזכתה בעשרה מושבים באספה הלאומית. נציגותה הגבוהה ביותר באספה הלאומית מאז הקמתה בשנת 1994. בנוסף, המפלגה זכתה לייצוג בשמונה מתוך תשעת בתי המחוקקים של הפרובינציות ושיפרה במידה רבה את מעמדה בפרובינציות חאוטנג וצפון מערב<ref></ref><ref></ref><ref></ref>.

== יחסו לישראל ==
יחסו לישראל הוא חיובי והוא ידוע כמבקר קולני של היחס הקר של ממשלת דרום אפריקה למדינת ישראל<ref></ref>. הוא ביקר קשות את המדיניות התמיכה של ממשלת הקונגרס הלאומי האפריקני בפלסטיניים<ref></ref>, ואף גינה את החלטת ממשלת דרום אפריקה ב־2018 לסגור את השגרירות בישראל ולהחזיר את השגריר בעקבות העימותים בגבול ישראל-עזה<ref></ref>. הוא גם קרא לממשלת דרום אפריקה לפנות לישראל בבקשה שתסייע לדרום אפריקה לפתח מכוני התפלה כדי להתמודד עם הבצורות הקשות באזור הכף<ref></ref>.

==קישורים חיצוניים==

== הערות שוליים ==

קטגוריה:אפריקאנרים
קטגוריה:פוליטיקאים דרום אפריקאים
קטגוריה:דרום אפריקאים שנולדו ב-1955
עוקץ פלדה

פצמ"ר "עוקץ פלדה" שבריר שנייה לפני פגיעה במטרה
מרגמת "קשת" ועליה פצמ"ר "עוקץ פלדה"]]
עוקץ פלדה היא פצצת מרגמה (פצמ"ר) מונחית תוצרת אלביט מערכות, שנמצאת בשימוש בצה"ל במרגמות 120 מ"מ "קשת" ו"חנית" שבשירות חיל הרגלים. הפצמ"ר בעל הנחיה כפולה: הנחיית לייזר והנחיית GPS. "עוקץ פלדה" היא ארטילריה של צה"ל ברמת הגדוד שתאפשר לגדודי החי"ר פגיעה מדויקת במטרות איכות, כולל במטרות בתוך שטח בנוי, תוך הפחתת הסיכון לפגיעה בבלתי מעורבים. 

פיתוח "עוקץ פלדה" החל בתעש מערכות ב-2011 והמשיך באלביט מערכות אחרי שרכשה את תעש מערכות. ב-14 במרץ 2021 סיימה "עוקץ פלדה" סדרת ניסויים מוצלחים שחתמו את שלב הפיתוח והגדירו אותה כמוכנה למסירה לצה"ל. צה"ל הצטייד ב"עוקץ פלדה" במהלך 2021–2022 וצוותים בפלוגות חשיפה-תקיפה מפעילים את הפצמ"ר.

השימוש המבצעי הראשון ב"עוקץ פלדה" נעשה במלחמת חרבות ברזל, כאשר יחידת מגלן השמידה באמצעותה עמדה של חמאס. עד 22 באוקטובר נעשה בה שימוש שש פעמים ברצועת עזה ושבע פעמים בחזית הלבנונית במהלך המלחמה.

ב-29 ביולי 2024 הודיע משרד הביטחון כי הוא רוכש פצצות מרגמה מסוג "עוקץ פלדה" בעלות 815 מיליון ש"ח.<ref></ref>

<gallery>
קובץ:IDF Iron Sting, September 2022. II.jpg
קובץ:IDF Iron Sting, September 2022. III.jpg
קובץ:IDF Iron Sting, September 2022. IV.jpg
</gallery>

== קישורים חיצוניים ==

* 
* 
* 
* 

==הערות שוליים==

קטגוריה:תחמושת ארטילרית
קטגוריה:אלביט מערכות: מוצרים
קטגוריה:התעשייה הצבאית: מוצרים
קטגוריה:נשק מונחה
קטגוריה:חיל הרגלים הישראלי: אמצעי לחימה
ג'ורג'ה סמית'

ג'ורג'ה סמית (באנגלית: Jorja Smith; נולדה ב-11 ביוני 1997) היא זמרת-יוצרת אנגליה. אלבום הבכורה שלה, Lost & Found, שיצא לאור בשנת 2018, זכה לשבחי המבקרים והגיע למקום השלישי במצעד האלבומים הבריטי. בשנת 2019, היא נבחרה לאמנית הבריטית הטובה ביותר בטקס פרסי המוזיקה הבריטית לשנת 2019 והייתה מועמדת גם לפרס גראמי לתגלית השנה.

==ביוגרפיה==
===1997–2014: ילדות וחיים אישים===
ג'ורג'ה סמית' נולדה ב-11 ביוני 1997 בוולסל, וסט מידלנדס, שבאנגליה, לאב ג'מייקני ולאם אנגליה. אביה, פיטר, קצין תגמולים, הוא מוזיקאי לשעבר והוא שר בקבוצת נאו סול בשם נאיצ'ה לפני שנולד סמית', ואמה ג'ולין היא מעצבת תכשיטים. לסמית' יש אח צעיר יותר, לוקה, והיא בת דודה של הכדורגלן קמר רוף, המשחק בקבוצת גלאזגו ריינג'רס.

היא החלה ללמוד שיעורי פסנתר בגיל 8. סמית' קיבלה מלגה למוזיקה בבית הספר אולדרידג', שם למדה לנגן על אבוב ולמדה שירה קלאסית. בגיל 15 היא התגלתה על ידי מנהלה לאחר שהעלתה סרטונים של עצמה שרה גרסאות כיסוי לשירים לעמוד יוטיוב. זמן קצר לאחר מכן, היא החלה לנסוע ללונדון לפגישות כתיבה עם מאבריק סבר ואד תומאס. לאחר סיום הלימודים היא עברה ללונדון בגיל 18 שם החלה לעבוד כמלצרית והמשיכה לכתוב שירים.

===2015–2018: תחילת הקריירה, Lost & Found===

===2019–הווה: פרויקטים עתידיים===
בשנת 2019, הכריזה סמית' על מופע משותף יחד עם קאלי אוצ'יס הנקרא The Kali & Jorja Tour. באוגוסט 2019, הוציאה סמית' את הסינגל "Be Honest" בהשתתפות בורנה בוי. סמית' הוציאה שני סינגלים במהלך 2020; "By Any Means" ו-"Come Over", בהשתתפות הזמר פופקאן.

בתחילת 2021, החלה להנחות תוכנית ברדיו "BBC Radio 3", בת 12 חלקים בשם 'Tearjerker', המתמקדת בכוחה המרפא של המוזיקה.

ב-3 באוגוסט 2023 הוציא את הסינגל "Go Go Go".<ref></ref> ב-30 באוגוסט הוציאה את הסינגל "Falling or Flying".<ref></ref>

==השפעות==
סמית' גדלה בהאזנה לסגנונות רגאיי, פאנק, היפ-הופ ו-R&B עכשווי, היא כתבה את השיר הראשון שלה בגיל 11. היא מתארת את היותה "אובססיבית" לאלבום Frank, של הזמרת איימי ויינהאוס משנת 2003, כנערה היא קיבלה השראה מהאלבום לכתיבת שירים. סמית' אמרה ששיריה עוסקים בנושאים חברתיים: "כאשר הדברים מתרחשים בעולם, אני חושבת שחשוב לגעת בהם, כי בתור מוזיקאי אתה יכול לגרום לאנשים להקשיב. ברגע שאנשים לוחצים על פליי, יש לך את תשומת ליבם." סמית' סיפרה כי ההשפעות המוזיקליות שלה הגיעו מהזמרים לורן היל, איימי ויינהאוס, אלישה קיז, אדל, שאדיי, נינה סימון, מוס דף ודה סטריטס. מבחינת סטייל, סמית' מאתרת את ריהאנה כסמל האופנה היחיד ממנו היא שואבת השראה.

==דיסקוגרפיה==
===אלבומי אולפן===
* 2018: Lost & Found
* 2023: Falling or Flying

===מיני-אלבומים===
* 2016: Project 11
* 2017: Spotify Singles
* 2021: Be Right Back

==הופעות==
===סיבובי הופעות===
* 2018: Lost and Found Tour

===סיבובי הופעות משותפים===
* 2019: The Kali & Jorja Tour 

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
!2024
|פרס המוזיקה הבריטית
|אמן ה-R&B הטוב ביותר
|
|<ref></ref>
|}

==קישורים חיצוניים==

* 

==הערות שוליים==

קטגוריה:מוזיקאיות בריטיות
קטגוריה:מוזיקאים אנגלים
קטגוריה:מוזיקאיות אנגליות
קטגוריה:פזמונאיות בריטיות
קטגוריה:זמרות פופ בריטיות
קטגוריה:זמרות-יוצרות בריטיות
קטגוריה:זוכי פרס המוזיקה הבריטית
קטגוריה:אנגליות שנולדו ב-1997
קטגוריה:אנגלים שנולדו ב-1997
קטגוריה:אמני דקה רקורדס
יחסי דרום סודאן – צרפת

שגרירות דרום סודאן בפריז
יחסי דרום סודאן–צרפת הם היחסים הדו-צדדיים והדיפלומטיים בין דרום סודאן וצרפת.

== יחסים דיפלומטיים ==
התעניינותה של צרפת בדרום סודאן החלה בתקרית פשודה ב-25 באוגוסט 1898 על הנילוס הלבן (ששמה הנוכחי הוא קודוק, בירת מחוז מדינת הנילוס העליון). בהגיעו לשם חתם המפקד ז'אן-בטיסט מרשן על חוזה ב-3 בספטמבר 1898 עם מלכם של השילוקים. הסכם דומה נחתם ב-7 בספטמבר עם אנשי הדינקה, לבקשתם, 12 יום לפני שהגיע לשם לורד קיצ'נר הבריטי.

צרפת הכירה בדרום סודאן ב-9 ביולי 2011, יום עצמאותה. היחסים הדו-צדדיים היו לבביים מאז. צרפת הייתה מיוצגת ב, שהיה אז חלק מסודאן, מאז 2006, אז פתחה משרד שגרירות בג'ובה, שהפך לקונסוליה כללית בשנת 2010. כאשר דרום סודאן הכריזה על עצמאותה ב-9 ביולי 2011, הפכה הקונסוליה הכללית הצרפתית בג'ובה לשגרירות צרפת בדרום סודאן.

צרפת הייתה אחת המדינות היחידות ששמרו על שגרירותה כאשר פרצה מלחמת האזרחים בדרום סודאן בשנת 2013. מאז 1 בינואר 2017 השגרירות מורכבת מצוות של חמישה אנשים.

צרפת תומכת במאמצי התיווך של המדינות באזור באמצעות הרשות הבין-ממשלתית לפיתוח והאיחוד האפריקאי. היא שיבחה את חתימת ההסכם המתחדש ליישוב סכסוכים בדרום סודאן (R-ARCSS) והכשרת ממשלת האחדות הלאומית. פעולתה של צרפת עולה בקנה אחד עם זו של האיחוד האירופי (אמברגו נשק מאז 1994 על סודאן הוארך לדרום סודאן בשנת 2011; החלת סנקציות אינדיבידואליות; תמיכה בקיום משותף שלום של שני הסודאנים).

דרום סודאן פתחה שגרירות בצרפת ביולי 2012. הנשיא סאלווה קיר מאיארדיט השתתף בפסגה בצרפת בדצמבר 2013. שר החינוך, מר דנג דנג הוק, השתתף בכנס הכללי ה-40 של אונסקו בפריז בנובמבר 2019.

== נוכחות צרפתית ==
בשנת 2020 הורכבה הקהילה הצרפתית בדרום סודאן מ-50 אזרחים צרפתים רשומים בשגרירות, העוסקים בעיקר בפעילות הומניטרית במדינה.

== יחסים כלכליים ==
הסחר בין צרפת לדרום סודאן כמעט ואינו קיים, והיקף היצוא הוא 1.5 מיליון אירו בלבד. אחת החברות הצרפתיות היחידות העובדות בדרום סודאן היא טוטאל, שיש לה זיכיון נפט גדול, גוש B, מאז שנות ה-80. עם זאת, שום פעילות חיפוש או ייצור לא החלו, בעיקר בגלל היעדר הסכמה לייצור שיתוף מאז עצמאות דרום סודאן. בולורה לוגיסטיקה עובדת גם בדרום סודאן, אך מספר העובדים בה פחת משמעותית מאז 2013.

== שיתוף פעולה תרבותי, מדעי וטכני ==
המכון הצרפתי בג'ובה, הממוקם באוניברסיטה הלאומית של ג'ובה, הוא סניף של המכון בח'רטום ונפתח בשנת 2012. זהו מרכז התרבות הבינלאומי היחיד במדינה. קורסים בצרפתית נלמדים שם והמכון פעיל בחיי התרבות של הבירה בארגון אירועים עם אנשים דרום סודאנים או שותפים חברים בארגון הבינלאומי של לה פרנקופוני.

== קישורים חיצוניים ==

* [https://www.diplomatie.gouv.fr/en/country-files/south-sudan/ יחסי דרום סודאן–צרפת], באתר משרד החוץ הצרפתי

== הערות שוליים ==
יחסי דרום סודאן – הממלכה המאוחדת

סגן נשיא סודאן [[ריק מצ'אר (מימין) נפגש עם שר החוץ הבריטי ויליאם הייג בלונדון, 2013]]
יחסי דרום סודאן–הממלכה המאוחדת הם היחסים הדו-צדדיים והדיפלומטיים בין דרום סודאן והממלכה המאוחדת.

== סקירה כללית ==
בריטניה לחמה עם סודאן במהלך המלחמה המהדית משנת 1881 ועד נובמבר 1899. ב-25 באוגוסט 1898 אירעה תקרית פשודה, על הנילוס הלבן (קודוק, בירת מחוז מדינת הנילוס העליון). בהגיעו לשם חתם המפקד הצרפתי ז'אן בפטיסט מרשן על חוזה ב-3 בספטמבר 1898 עם מלך השילוקים. הסכם דומה נחתם ב-7 בספטמבר עם אנשי דינקה, לבקשתם, 12 יום לפני שהגיע לשם לורד קיצ'נר. בין 1899 לעצמאות המדינה בשנת 1956, סודאן (שכונתה אז "סודאן האנגלו-מצרית") הייתה תחת שלטון משותף אנגלי-מצרי.

אף על פי שיום השנה החדשה 1956 סימן את עצמאותה של סודאן, הבריטים העבירו בפועל את השלטון בשנת 1954.<ref name="locf2015"></ref>

בריטניה הכירה בדרום סודאן ב-9 ביולי 2011, יום עצמאותה, ושר החוץ הבריטי ויליאם הייג אף השתתף בהכרזת העצמאות. בשנת 2015 שלחה בריטניה 300 חיילים להשתתף בכוח שמירת שלום של האו"ם בדרום סודאן.

==קישורים חיצוניים==

== הערות שוליים ==
רמת טרקיה

רמת טרקיה או רמת תרקיה או רמת תראקיה (באנגלית: Trakiya Heights; בבולגרית: Тракийски възвишения) היא רמה בחצי האי טרינטי, בארץ גרהאם בחצי האי האנטארקטי, שבאנטארקטיקה.

שיא גובהה של הרמה 1,336 מטרים מעל פני הים (בפסגת אירקלי).

הרמה גובלת בקרחון ראסל המערבי, שמצפון לה;

הרמה גובלת בקרחון ראסל המזרחי וכן באוכף בקע סרם, שמצפון-מזרח לה;

הרמה גובלת בקרחון ויקטורי, שמדרום-מערב לה; ובאוכף שער זלידול שמצפון-מערב לה.

הרמה מתנשאת מעל תעלת הנסיך גוסטב, וים ודל, שנמצאים מדרום-מזרח לה.

אורכה של הרמה 10 קילומטרים (בכיוון צפון-מערב - דרום-מזרח); ורוחבה של הרמה 5.9 קיומטרים (בכיוון צפון-מזרח - דרום-מערב).

== היסטוריה ==
=== מיפוי הרמה ===

הרמה מופתה על ידי סוקרים בריטיים וגרמנים בשנת 1996.

=== מקור השם ===

הרמה נקראת על שם האזור ההיסטורי טרקיה (תראקיה) שבחצי האי הבלקני.

== לקריאה נוספת ==


* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137045 רמת טרקיה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=18709&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת טרקיה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-58.518886100524924,-63.752598790870486,13&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix
* [https://latitude.to/satellite-map/aq/antarctica/225086/trakiya-heights תצלום לוויין של אזור רמת טרקיה]

== הערות שוליים ==

טרקיה
טרקיה
תיירות גנאלוגיה

תיירות גנאלוגיה (מכונה גם "מסע שורשים") היא סוג של תיירות, שבה התיירים הם אנשים הנוסעים אל יעד המהווה את מקום המוצא של משפחתם.

תיירים מסוג זה נוסעים כדי ללמוד ולהתחבר לעברם ולאבותיהם הקדמונים. תיירות זאת מתקיימת ברחבי העולם אך תיירי גנאלוגיה באים בעיקר ממדינות מהגרים שחוו הגירה המונית ומדינות בעלות גיוון אתני של מהגרים ואנשים מרקעים שונים.

תיירות זאת נפוצה באירלנד ואישים רבים ממוצא אירי נוהגים לבקר בה, היא גם נפוצה במדינות מרכז אירופה בהם מלחמת העולם השנייה גרמה לנדידת אוכלוסייה המונית, גם תיירות הגנאלוגיה היהודית הפכה לנפוצה, במסגרת מסע בני נוער לפולין המתקיים במערכת החינוך הישראלית ניתנת במוסדות חינוך מסוימים אפשרות לתלמידים ולצוות החינוכי לסייר באזורים בפולין ובמדינות הקרובות מהם הגיעה משפחתם.

מסעי גנאלוגיה מתקיימים במסגרת תוכנית הטלוויזיה הבריטית "מי אתה חושב שאתה?", שהיו לה גרסאות גם במקומות אחרים בעולם.

פעמים רבות מתחקים תיירי גנאלוגיה אחר אילן היוחסין שלהם ונעזרים ברשומות היסטוריות, מאגרים דיגיטליים ובבדיקות DNA המאפשרות לקבל מידע אודות מוצאו של אדם. תיירים רבים אף נעזרים בחוקרי גנאלוגיה על מנת להתחקות אחר המקומות שבהם גרו אבותיהם ולהתאים מסלול לנסיעה בהתאם לכך.

==ראו גם==
* פרויקט תגלית
* מסע בני נוער לפולין

== קישורים חיצוניים ==
*.
*.

קטגוריה:גנאלוגיה
גנאלוגיה
אטופו

אטופו (באנגלית: Attapeu; בלאית: ອັດຕະປື) היא עיר הבירה של מחוז אטופו בדרום לאוס, בעמק הנוצר בעיקול נהר הקס קונג (Xe Kong). העיר ידועה גם בשם "סאמאקי שאי" (Samakhi Xai). גובה העיר 93 מטר מעל פני הים. האזור מיושב בדלילות. על פי מפקד האוכלוסין לשנת 2005 חיו בעיר 19,200 תושבים בלבד.
באטופו יש שוק חשוב למזון ולצרכים יומיומיים לתושבי האזור, כמו גם נמצא בעיר בית החולים היחיד בכל המחוז לטיפול רפואי בסיסי שצריך לתת מענה לאוכלוסייה בסדר גודל של 200,000 תושבים בכל המחוז. <ref>List of Medical Facilities / Practitioners in Laos. (pdf) British Embassy Vientiane, 2018, p. 7 ff, accessed on July 26,</ref> <ref></ref>

== כבישים ותובלה ==
העיר אטופו נגישה ליתר חלקי לאוס, באמצעות הכבישים הלאומיים 11 ו-18. מהעיר אטופו הכביש הלאומי 11 מוביל צפונה למחוז סקונג ובסקונג הוא מתחבר לכביש הלאומי 16, במזרח הוא עובר דרך שמורת הטבע הלאומית דונג אמפן אל גבול וייטנאם. הכביש הלאומי 18 מוביל מערבה לכביש הלאומי 13.

נמל התעופה הבינלאומי אטופו נמצא כ־28 קילומטרים מאטופו. <ref></ref><ref name="vt18oct2016"></ref> שדה התעופה נפתח במאי 2015 אך לא היה בשימוש. רק באפריל 2016, חברת לאו איירליינס החלה בטיסות לנמל התעופה מויינטיאן דרך פאקסה. <ref></ref> אבל כבר באוקטובר 2016, חברת התעופה הפסיקה להפעיל את קו הטיסות הזה בגלל ביקוש נמוך.<ref name="vt11jan2017"></ref> אתר התיירות TTR Weekly <ref></ref> ייחס את מצבו של שדה התעופה להיעדר אטרקציות תיירותיות סמוכות, אף על פי שהפעילות המסחרית באזור עלתה בגלל קרבתו של מחוז אטופו לגבול ווייטנאם.<ref name="ttr15jun2015"></ref>

==ראו גם==
* לאוס
* ויינטיאן
* מחוזות לאוס

== קישורים חיצוניים ==

* 

== הערות שוליים ==
 

קטגוריה:לאוס: ערים
קטגוריה:לאוס: תחבורה
הר רודס (אנטארקטיקה)

הר רודס או הר רואודס (באנגלית: Mount Rhodes) הוא הר בחלק הצפוני של הרי טולה בארץ אנדרבי, שבאנטארקטיקה.

ההר ממוקם בין הר המפסון והר בונד.

הר ממוקם 3 קילומטרים ממזרח להר פורטאוס.

גובהו של הר רודס 547 מטרים מעל פני הים; הר רודס הוא ההר ה-5,025 בגובהו באנטארקטיקה.

== היסטוריה ==
=== גילוי ההר ===

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של ג'י. ג'יי. רודס (G.J. Rhodes), איש צוות באוניית המחקר "דיסקברי" במהלך משלחת המחקר האנטארקטי הבריטית, האוסטרלית והניו זילנדית לאנטארקטיקה שחקרה את אנטארקטיקה בין השנים 1929–1931.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:12582 הר רודס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1608 הר רודס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12098&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר רודס] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/mount-rhodes_antarctica_6624114 מזג אוויר נוכחי מעודכן בהר רודס]
** [https://www.meteoblue.com/en/weather/14-days/mount-rhodes_antarctica_6624114 תחזית מזג אוויר עדכנית ארוכת טווח עבור הר רודס]
** [https://www.meteoblue.com/en/weather/historyclimate/weatherarchive/mount-rhodes_antarctica_6624114 נתוני מזג אוויר היסטוריים עבור הר רודס]
** [https://www.meteoblue.com/en/weather/archive/yearcomparison/mount-rhodes_antarctica_6624114 סטטיסטיקות מזג אוויר עבור הר רודס]

== הערות שוליים ==

רודס
ציפור אלוהים שבשמים

ציפור אלוהים שבשמים (באנגלית: The Lord Lord Bird) הוא רומן משנת 2013 מאת ג'יימס מקברייד על הנרי שקלפורד, אדם משועבד, שמצטרף לג'ון בראון בתנועה לביטול העבדות של בראון. הרומן זכה בפרס הספר הלאומי לסיפורת בארצות הברית בשנת 2013 וקיבל ביקורות חיוביות מצד המבקרים.

== עלילה ==
זיכרונותיו של הנרי שקלפורד, אדם משועבד בקנזס בתקופת קנזס המדממת, מתגלים בכנסייה של דלאוור. הנרי, שכונה "בצל קטן" על אכילת בצל גס במיוחד, נתקל בטעות בג'ון בראון בבית מרזח. בראון טועה לראות בהנרי כילדה ונותן לו שמלה ללבוש; קלפורד לובש את השמלה במשך רוב עלילת הרומן. השניים מתחברים יחד והנרי מספר על המפגשים שלו עם פרדריק דאגלס, הארייט טאבמן, ואת אירועי הפשיטה של ג'ון בראון על מעבורת הרפרס. הספר מסופר בגוף ראשון באמצעות הנרי.

== עיבוד טלוויזיוני ==

אית'ן הוק וג'ייסון בלום עיבדו את הספר לסדרת טלוויזיה, שהוקרנה בבכורה ב 4 באוקטובר 2020 ברשת Showtime.<ref></ref><ref></ref><ref></ref><ref></ref>

==קישורים חיצוניים==
* 

== הערות שוליים ==

קטגוריה:ספרי 2013
קטגוריה:ספרים אמריקאיים
קטגוריה:עבדות
ציפור אלוהים שבשמים (מיני-סדרה)

ציפור אלוהים שבשמים (באנגלית: The Good Lord Bird) הוא מיני-סדרה אמריקאית, המבוססת על הרומן משנת 2013 באותו שם שכתב ג'יימס מקברייד. הסדרה נוצרה והופקה על ידי אית'ן הוק ומארק ריצ'רד עם ג'ייסון בלאם כמפיק, באמצעות בלאמהאוס הפקות. פרק הבכורה שודר ב-4 באוקטובר 2020 ברשת שואוטיים.<ref name="Hughes"></ref>

== עלילה ==
הסדרה מסופרת מנקודת מבטו של הנרי שקלפורד, דמות בדיונית של נער משועבד, שחובר לחבורתו של ג'ון בראון, שכוללת צוות מנוסה של חיילים פעילים ב במהלך תקופת קנזס המדממת, ובסופו של דבר השתתף בפשיטה המפורסמת בשנת 1859 על מחסן צבא ארצות הברית בהרפרס פרי, מערב וירג'יניה. הפשיטה של בראון לא הצליחה ליזום את מרד העבדים שהוא התכוון אליו, אך היה האירוע המסית שהחל את מלחמת האזרחים האמריקאית.<ref></ref>

== שחקנים ודמויות ==

== קישורים חיצוניים ==
* 

=== ביקורת ===
* 

== הערות שוליים ==

קטגוריה:תוכניות טלוויזיה שמתרחשות בקנזס
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:מיני-סדרות טלוויזיה
קטגוריה:סדרות טלוויזיה המבוססות על ספרים
קטגוריה:סדרות דרמה היסטוריות
רז נחמיאס

רז נחמיאס (נולד ב-6 במאי 1996) הוא כדורגלן ישראלי, המשחק בעמדת המגן השמאלי בהפועל רמת גן.

==קריירה==
נחמיאס התחיל את הקריירה שלו בקבוצת הילדים של הפועל אשקלון. בגיל 10, הצטרף למכבי תל אביב במדיה שיחק עד סוף ינואר , אז עבר ליריבה העירונית.

ב-1 באוגוסט 2015, נחמיאס ערך את הופעת הבכורה שלו בקבוצה הבוגרת בהפסד 1–3 למכבי תל אביב במסגרת גביע הטוטו. בינואר , נחמיאס הושאל להפועל ראשון לציון ועונה לאחר מכן שיחק בבית"ר תל אביב רמלה. ב-24 באפריל 2017, נחמיאס הבקיע את שער הבכורה שלו בקבוצה בניצחון 0–4 נגד מכבי אחי נצרת.

בקיץ , חזר להפועל תל אביב, שירדה עונה קודם לכן לליגה הלאומית. נחמיאס, היה שותף לחזרה של ליגת העל, אך שוחרר מהקבוצה בסיום העונה.

ב-26 ביוני 2018, נחמיאס חתם בהפועל רמת גן.

ב-26 ביוני 2019, נחמיאס שוחרר מהפועל תל אביב וחתם בסקציה נס ציונה, העולה החדשה לליגת העל. ב-24 באוגוסט, נחמיאס ערך את הופעת הבכורה שלו בליגת העל.

ב-14 ביולי 2020, נחמיאס חתם בהפועל חיפה. ב-10 בינואר 2021, חתם בהפועל חדרה, אך כעבור כחודש עבר לבני יהודה.

ב-25 ביוני 2021, נחמיאס חתם בהפועל רמת גן.

==תארים==
; הפועל תל אביב
*ליגה לאומית: 2017/2018

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל תל אביב
קטגוריה:כדורגלני הפועל ראשון לציון
קטגוריה:כדורגלני בית"ר תל אביב רמלה
קטגוריה:כדורגלני הפועל רמת גן
קטגוריה:כדורגלני סקציה נס ציונה
קטגוריה:כדורגלני הפועל חיפה
קטגוריה:כדורגלני הפועל חדרה
קטגוריה:כדורגלני בני יהודה תל אביב
קטגוריה:אשקלון: כדורגלנים
קטגוריה:ישראלים שנולדו ב-1996
הכל טוב (אלבום)

הכל טוב הוא אלבום הבכורה של הרכב ההיפ הופ והדאנס הישראלי האולטראס. האלבום יצא לאור ב-3 ביוני 2013 דרך תאקט רקורדס.

האלבום כולל 20 רצועות באורך כולל של יותר משעה שהופקו ומוקססו על ידי DJ Only, סאבלימינל, רון תיכון, רובי פאייר, עידו בי וצוקי, עידו שוהם, עומרי סגל ודן ברטוב.

באלבום מתארחים סיגלית ימין, פבלו רוזנברג, ענבל בקמן, עידו בי וצוקי, שרלו ו-ויקטוריה ברטוב, סטטיק, אבי מסיקה, עומרי סגל, מור אפרת ביטון ורוי ומישל.

== ביקורת ==

הבלוגר ומבקר המוזיקה יוסי חרסונסקי סקר את האלבום ואף העניק לו שלושה וחצי כוכבי זהב מתוך חמישה.

== רשימת רצועות ==

== קישורים חיצוניים ==
* [https://open.spotify.com/track/1J1FV5Htu8w7X1Sn8MF7Wx?si=vgaXTCO_SwGL3vIXdk4p2g הכל טוב], באתר ספוטיפיי
* [https://music.apple.com/il/album/הכל-טוב/1461776743?l=iw הכל טוב], באתר אפל מיוזיק
* [https://www.discogs.com/האולטראס-הכל-טוב/release/11229470 הכל טוב], באתר Discogs

== הערות שוליים ==

קטגוריה:אלבומי בכורה מ-2013
קטגוריה:אלבומים בעברית
קטגוריה:אלבומים שהופקו על ידי סאבלימינל
קטגוריה:אלבומים שהופקו על ידי עומרי 69 סגל
קטגוריה:אלבומי היפ הופ ישראליים
קטגוריה:אלבומי תאקט
הילברסום

הילברסום (בהולנדית: Hilversum) היא עיר ורשות מקומית שנמצאת במחוז צפון הולנד, הולנד. בשטח העיר נמצא .

== היסטוריה ==

העיר אירחה את אולימפיאדת הקיץ אמסטרדם ב-1928 בתחרויות הרכיבה על סוסים וקרב חמש מודרני.

ב-12 במרץ 1958, התקיימה בעיר תחרות האירוויזיון.

ב-6 במאי 2002, נרצח בעיר, בעת מסע בחירות, הסופר, איש עסקים ופוליטיקאי הולנדי מן הימין הלאומני, פים פורטאון.

העיר מהווה מרכז תקשורת ארצית חשוב. בשנת 1920 בעיר החלו שידורי רדיו ארציות. בהמשך בעיר הוקמה תחנת טלוויזיה ראשונה של הולנד. גם תחנות רדיו וערוצי טלוויזיה פרטיות החליטו למקם את האולפנים בעיר.

== גאוגרפיה ==
העיר ממוקמת כ-23.5 ק"מ מבירת הולנד, אמסטרדם, וכ-40 ק"מ מבירת המחוז, הארלם.

== אקלים ==

== תנועה ותחבורה ==
העיר נמצאת ליד הכבישים הלאומיים A1, A27, N201, N236, N415, N417, N525, N526 ו-N527. בנוסף, בשטח העיר נמצאים שדה התעופה הילברסום , תחנת הרכבת הילברסום תחנת הרכבת הילברסום מדיה פארק ותחנת הרכבת הילברסום ספורטק .

== גלריה ==
<gallery>
קובץ:W. GERBER (Switzerland) on Chesnut Lily.png|תחרות הרכיבה על סוסים באולימפיאדת הקיץ אמסטרדם, הילברסום, 1928
קובץ:Hilversum centrum A.jpg|מרכז העיר הילברסום
קובץ:Beeld-en-Geluid-Hay-Kranen-09.JPG|מכון Sound and Vision בהילברסום
קובץ:Hilversum Noordse Bosje A.jpg|מרכז קניות בהילברסום
קובץ:DJI00501.jpg|מדיה פארק, הילברסום
קובץ:City Hall, Media Park, Hilversum, North Holland.jpg|בית העירייה ומדיה פארק, הילברסום
</gallery>

== קישורים חיצוניים ==

* 
* 
* 

== הערות שוליים ==

קטגוריה:הולנד: ערים
קטגוריה:צפון הולנד
אל-בוקיעה

רועה צאן באזור עמק אל בוקייעה בשנת 1969
אל-בוקיעה (בערבית: البقيعة) הוא אשכול של כפרים פלסטינים, הממוקם בנפת טובאס, בצפון בקעת הירדן לאורך עמק אל בקויעה שלמרגלות רכס טמון, בין העיירה טמון במערב להתנחלות בקעות במזרח. אשכול הכפרים כולל את ח'רבת עטוף במרכז העמק, חומסה אל בקיעה וחומסה אל פוקא בדרום מזרח העמק, אל-חדידייה הממוקמת ממזרח להתנחלות רועי וח'אלת מכחול וח׳רבת סמרה שמצפון לה.
==אוכלוסייה==
לפי נתוני הלשכה הפלסטינית המרכזית לסטטיסטיקה, אוכלוסיית ח'רבת עטוף מנתה 227 תושבים בשנת 2016 ואוכלוסיית חומסה 127.
==היסטוריה==
הכפרים הוא קהילות של פלאחים ורועי צאן המעבדים אדמות בעמק אל-בוקיעה, השייכות לבעלי אדמות מטובאס ומטמון, בהם מגדלים בעיקר חיטה ושעורה מאז שלהי התקופה העות'מאנית בארץ ישראל. רובם נהגו לגור באוהלים ולנדוד בשטח עם עונות השנה, למעט קהילות ח'רבת עטוף וח'אלת מכחול בהם הוקמו בתי קבע, ואחרים שהיו גרים במערות למרגלות ההרים באזור.

בעקבות מלחמת ששת הימים ב-1967, עבר האזור לשליטה ישראלית. ב–1 באוגוסט 1967, חתם מפקד פיקוד המרכז עוזי נרקיס על צווי סגירה לתשעה שטחים לצורך אימונים, לאורך הרצועה המזרחית של גב ההר. ביניהם "שטח אש 901" שמצפון לעמק אל-בוקיעה, ו"שטח אש 903" שמדרום לו. מאז נאלצים התושבים לפנות את השטח כל פעם שצה"ל עורך אימונים, לעיתים מכריזים על האזור שטח צבאי סגור ומפנים את התושבים.

בשנת 1972, הופקעו אדמות בפתח עמק אל-בוקיעה לצרוך הקמת ההתנחלות בקעות. בשנת 1976, הוקמה גם התנחלות רועי בסמוך. בנוסף נסלל במרכז העמק הקצה הצפוני של ציר אלון (או "כביש אלון" שבקטע זה ממוספר ככביש 578).

בשנת 1997 הכפר אל-חדידייה, הסמוך להתנחלות רועי, נעקר ממקומו ועבר מערבה, בשל הכרזת שטחו כ"שטח צבאי סגור". גם במקומו החדש סבל מצווי הריסה של המנהל האזרחי. בפברואר ומרץ 2008 נהרסו בתיהם של 60 איש באל-חדידייה. במקביל, צה"ל הטיל קנסות על רועי צאן מן הכפר, החרים ראשי צאן. בנוסף חסם הצבא את כל דרכי העפר המובילות אליו. בתי אל-חדידייה, שהם אוהלים ופחונים, שחלקם סיפק הצלב האדום הבינלאומי, נהרסו שוב ב-2011, 2015 ו-2016.

ב-16 בספטמבר 2013, נכנס צה"ל לכפר ח'אלת מכחול בו גרו 120 תושבים, ובעזרת 3 דחפורים הרסו אותו עד היסוד. ב-1967 צה"ל כבר הרס את כל הכפר על בתי האבן שלו, ומאז תושבי הכפר התגוררו במבנים ארעיים, פחונים ואוהלים. לאחר ההריסה סירבו התושבים לעזוב ונשארו במקום ישנים תחת כיפת השמיים.

באפריל 2014 נהרסו בתיהם של ארבע משפחות בהם חיים כ-30 איש בכפר חומסה. ב-2 בנובמבר 2020 הרס צה"ל 18 מבנים בחומסה שבהם גרו 74 תושבים. לאחר ההריסה הגיעה משלחת של דיפלומטים מהאיחוד האירופי לבקר במקום, והודיעה שההרס מנוגד למשפט ההומניטרי הבינלאומי.

==חינוך==
מאחר שהאזור מוגדר כשטח C, משטר התכנון אינו מאפשר לבנות באזור זה בתי ספר, ילדי הכפרים של אל-בוקיעה לומדים בבתי ספר בעיירות טובאס וטמון. כדי להגיע אליהם הם נאלצים לנסוע בין 27 ל־45 ק״מ ולעבור באחד משני המחסומים אל תוך האזור (מחסום חמרה בדרום ומחסום תיאסיר בצפון). רוב הילדים לומדים רק בבתי ספר יסודיים ואינם ממשיכים לתיכון.

==קישורים חיצוניים==

<div class="mw-content-ltr">
* - המכון למחקר יישומי - ירושלים [http://vprofile.arij.org/tubas/static/localities/profiles/119_Profile.pdf Al-Bikai'a Villages Profile] . February 2006
</div>

==הערות שוליים==

קטגוריה:השומרון: יישובים
קטגוריה:נפת טובאס
קטגוריה:הרשות הפלסטינית: יישובים
נתן ג'ורקוביץ

נתן ג'ורקוביץ (באנגלית: Natan Jurkovitz; נולד ב-4 באפריל 1995) הוא כדורסלן שווייצרי-צרפתי-ישראלי, המשחק בעמדת הפאוור פורוורד בפרייבורג אולימפיק.

==קריירה==
בשנת 2012, שיחק ג'ורקוביץ בתיכון לייק אוסווגו שבמדינת אורגון בארצות הברית. ב-2013 עבר ג'ורקוביץ לוילארס באסקט מהליגה השווייצרית השנייה. בקיץ 2015, עבר ג'ורקוביץ לפרייבורג אולימפיק מהליגה השווייצרית הראשונה. בשנת 2016, זכה עם קבוצתו באליפות שווייץ, הצלחה שנשמרה גם עונה לאחר מכן כאשר זכה בטראבל עם אליפות, גביע ובגביע הליגה. בסתיו 2018, היה ג'ורקוביץ אחד השחקנים הבולטים אשר סייעו לקבוצתו לעלות שלב בליגת האלופות, כאשר קלע 18 נקודות, הוריד 8 ריבאונדים ומסר 6 אסיסטים בשלב הנוקאאוט מול סקירה ביורקשייר הטורקית. הישג זה היווה את אחת ההצלחות הגדולות ביותר של הכדורסל השווייצרי. בעונת , העמיד ג'ורקוביץ בליגה ממוצעים של 12.1 נקודות, 5.9 ריבאונדים ו-4.1 אסיסטים למשחק, מה שגרם לבחירתו לתואר השחקן המצטיין של העונה.

בעונת , חתם ג'ורקוביץ בלאיונס דה ז'נבה, אך זמן קצר לאחר מכן השתמש בסעיף שחרור כדי לחתום בהפועל באר שבע מהליגה הישראלית.

בחודש מרץ 2021 שוחרר מהחוזה לפי בקשתו וחזר לשווייץ.

==תארים==
; פרייבורג אולימפיק
* אליפויות (3): 2015/2016, 2017/2018, 2018/2019
* גביעים (3): 2016, 2018, 2019
* גביעי הליגה (1): 2018

== קישורים חיצוניים ==

==הערות שוליים==

קטגוריה:כדורסלנים ישראלים
קטגוריה:כדורסלנים צרפתים
קטגוריה:כדורסלני הפועל באר שבע
קטגוריה:ישראלים ילידי צרפת
קטגוריה:ישראלים שנולדו ב-1995
קטגוריה:צרפתים שנולדו ב-1995
הנס קינדלר

הנס קינדלר (בהולנדית: Hans Kindler; 8 בינואר 1892, רוטרדם – 30 באוגוסט 1949, רוד איילנד) היה צ'לן ומנצח אמריקאי-הולנדי, מייסד של התזמורת הסימפונית הלאומית של ארצות הברית.

== ביוגרפיה ==
הנס קינדלר נולד ברוטרדם וכבר בגיל 10 החל להופיע וקיבל פרסים על נגינתו בכינור ופסנתר. בשנת 1910 הוא הופיע כסולן עם הפילהרמונית של ברלין. באותה תקופה הוא הוציא את ההקלטות הראשונות. לאחר קבלת הוכרה באירופה, הוא נסעה לארצות הברית, אך בעקבות תחילת מלחמת העולם הראשונה לא היה יכול לחזור.

הנס קינדלר בצעירותו - ציור של [[סלומון גארף]]

בארצות הברית הוא קיבל הזמנה להופיע עם תזמורת פילדלפיה בשנת 1916 ובאותה שנה ניגן בקרנגי הול. הוא ניגן בפילדלפיה עד לשנת 1920. בשנת 1929 הנס קינדלר ערך סיבוב הופעות באירופה ובמזרח הרחוק.

בשנת 1927 הנס קינדלר לראשונה היה מנצח של תזמורת. בשנת 1928 הוא היה מנצח בהופעת בכורה של "אפולו מוליך המוזות" מאת איגור סטרבינסקי. בהמשך הוא עבר לקריירת ניצוח והפסיק הופעות כסולן. בשנת 1931 היה מייסד של התזמורת הסימפונית הלאומית של ארצות הברית. עם תזמורת זו הוא עבר שנים רבות.

הנס קינדלר נפטר בשנת 1949 לאחר ניתוח.

==קישורים חיצוניים==

* 

קטגוריה:צ'לנים אמריקאים
קטגוריה:צ'לנים הולנדים
קטגוריה:מנצחים הולנדים
קטגוריה:מנצחים אמריקאים
קטגוריה:מהגרים מהולנד לארצות הברית
קטגוריה:אמריקאים שנולדו ב-1892
קטגוריה:אמריקאים שנפטרו ב-1949
ניסאן דיזל ספייס ראנר RM

ניסאן דיזל ספייס ראנר RM (ביפנית: 日産ディーゼル・スペースランナーRM, באנגלית: Nissan Diesel Space Runner RM) הוא אוטובוס עירוני, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 1975–2010 ביפן.

=="ניסאן דיזל ספייס ראנר RM"==
* "ניסאן דיזל ספייס ראנר RM" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 1–2.
* מנוע במיקום אחורי.
* "ניסאן דיזל ספייס ראנר RM" צולם לסדרת הטלוויזיה "Jûhan Shuttai" שיצאה לאקרנים בשנת 2016.

==דגמים==
* "RM90" – יוצר משנת 1975.
* "K-RM80" – יוצר משנת 1979.
* "P-RM81" – יוצר משנת 1984.
* "P-RB80" – יוצר משנת 1988.
* "U-RM/JM210" – יוצרו משנת 1990.
* "KC-RM/JM211/250" – יוצרו משנת 1995.
* "KK-RM/JM252" – יוצרו משנת 1999.
* "PB-RM360" – יוצר משנת 2004.
* "PDG-RM820" – יוצר משנת 2007.

==גלריה==
<gallery mode="packed" heights="120">
קובץ:Echigo Kotsu Sanjo 47.JPG | "ניסאן דיזל ספייס ראנר RM"
קובץ:Takushoku bus O200F 0194.JPG | "ניסאן דיזל ספייס ראנר RM"
קובץ:Takushoku bus O200F 0195rear.JPG | "ניסאן דיזל ספייס ראנר RM"
קובץ:Gakutetsu-RM210.jpg | "ניסאן דיזל ספייס ראנר RM"
קובץ:KC-RM211GSN Izuhakone-2797.jpg | "ניסאן דיזל ספייס ראנר RM"
קובץ:Tobus S-G895 AL02.jpg | "ניסאן דיזל ספייס ראנר RM"
קובץ:SeibuBus A7-226.jpg | "ניסאן דיזל ספייס ראנר RM"
קובץ:Kenkatsubusrear.jpg | "ניסאן דיזל ספייס ראנר RM"
</gallery>

==ראו גם==
* ניסאן
* ניסאן דיזל ספייס דרים
* ניסאן דיזל ספייס ראנר RP
* ניסאון דיזל ספייס ראנר A
* ניסאן דיזל ספייס ראנר JP

==קישורים חיצוניים==

* 

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-1975
דיזל ספייס ראנר RM
קטגוריה:כלי רכב יפניים
קטגוריה:כלי רכב מנוע אחורי
ארנה שוברט

ארנה שוברט (בהונגרית: Schubert Ernő; באץ', 17 בדצמבר 1903 – בודפשט, 15 באוקטובר 1960)<ref>[http://resolver.pim.hu/auth/PIM75749 PIM.hu]</ref> היה צייר, מעצב גרפי, טקסטיל ורהיטים יהודי-הונגרי. הרקטור לשעבר של המכללה לאמנות שימושית (1948–1952). גיסו היה הצלם וצלם הקולנוע פרנץ האר.

==קורות חיים==
=== לימודיו ===
ארנה שוברט נולד במשפחה יהודית והחל את לימודיו האקדמיים אצל אדולף פניאש. משנת 1924 הוא למד במכללה לאמנויות יפות בבודפשט, שם היה המאסטר שלו אישטוואן ריטי ואישטוואן צ'וק. בסוף שנות ה-20 של המאה ה-20 הצטרף לכתב העת של לאיוש קשאק שחזר מהגירתו בווינה, שם שהה אחרי נפילת הרפובליקה הסובייטית ההונגרית בשנת 1919. שוברט הצטרף כאמור לקבוצת אמנים צעירים שהתארגנה סביב המגזין של קשאק "עבודה" (Munka). בשל רעיונותיו האמנותיים של האוונגרד; הוא גורש מהמכללה יחד עם ג'רג' קפש, דז'ה קורניש ואלכסנדר טראונר.

=== עבודתו ===
ציורו הושפע בעיקר מיצירות הקוביזם הצרפתי, פבלו פיקאסו, ז'ורז' בראק. בשנת 1932 ערך תערוכת אמנות מופשטת בגלריה טמאש. מאמצע שנות השלושים הוא צייר מעט, במקום זאת עסק בעיקר בעיצוב טקסטיל וריהוט ועיצוב הבית. פעילויות האמנות השימושית שלו קיבלו השראה בעיקר מהבאוהאוס ומעולם האמנות העממית ההונגרית. מהמחצית השנייה של שנות השלושים של המאה העשרים היה מבקר תכוף במושבת האמנים של סנטאנדרה, בה הפך לחבר קבוע בשנת 1946 ומילא תפקיד מרכזי בארגון מחדש של מושבת האמנים הישן. אחרי מלחמת העולם השנייה משנת 1945 הוא היה בעיקר המארגן, המקים והמנהל של חברה שעסקה בדקורציה של אירועי המפלגה הקומוניסטית ההונגרית. בשנים 1948–1952 היה הרקטור של המכללה ההונגרית לאמנויות יישומיות, ואחר כך לימד שם עד מותו. תערוכת הזיכרון שלו אורגנה בשנת 1978 בגלריה הלאומית של הונגריה, ואחר כך בשנת 1986 בגלריה של מושבת האמנים של סנטאנדרה.

== עבודותיו ==
* פרברים: פנים החדר עם חלון פתוח (ללא שנה) (שמן על בד, 100x80 ס"מ; מוזיאון פרנצי, סנטאנדרה)
* קטע רחוב (ללא שנה) (שמן על בד, 40x68 ס"מ; מוזיאון פרנצי, סנטנדרה)

== חברויות ==
* KUT (האגודה החדשה לאמנים)
* מושבת האמנים של סנטאנדרה
* בית הספר האירופי

== פרס ==
* פרס האמן המעוטר (1956)

== לקריאה נוספת ==
* [http://mek.oszk.hu/04000/04093/html/0784.html לקסיקון יהודי הונגריה]
* לקסיקון ביוגרפי הונגרי 1978–1991
* לקסיקון לאמנות הונגרית עכשווית. עורך ראשי. פיטר פיץ. 1999–2001.
* מאגר של ציירים וגרפיקאים הונגרים. סגד, 1988.
* לקסיקון אמנות, 1965–1968
* הלקסיקון ההונגרי הגדול. 2002 
* דון פטר: סיפורי יהדות הונגריה. לקסיקון אנקדוטה. מכבי, 1997.
* הלקסיקון החדש של רוואי. 
* לקסיקון ביוגרפי הונגרי חדש. 

== הערות שוליים ==

קטגוריה:ציירים יהודים הונגרים
קטגוריה:גרפיקאים ומאיירים יהודים הונגרים
קטגוריה:ניצולי השואה
קטגוריה:הונגרים שנולדו ב-1903
קטגוריה:הונגרים שנפטרו ב-1960
פטנהאזה

פטנהאזה (בהונגרית: Petneháza) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בפטנהאזה מספר התושבים נמצא בירידה. כך, בשנת 1990 היה מספר התושבים 1,756 ובשנת 2020 רק 1,641 תושבים.

==יהודי פטנהאזה==
במיפקד של שנת 1770 נזכרים יהודים שחיו בפטנהאזה. רובם התפרנסו ממסחר. הקהילה היהודית התארגנה בתחילת המאה ה-19. בזמן הקרע ביהדות הונגריה, בעקבות קונגרס יהודי הונגריה בשנים 1869,1868 הצטרפה הקהילה לזרם האורתודוקסי. במקום פעלו בית כנסת, שני בתי עלמין ומקווה.

בשנת 1941 נלקחו צעירים יהודים מפטנהאזה לעבודות כפייה, ורק אחד מהם נותר בחיים.

במרץ 1944 כחודש לאחר כניסת הצבא הגרמני להונגריה, נלקחו יהודי פטנהאזה לנירג'האזה, ומשם שולחו כעבור שבועות מספר למחנה ההשמדה אושוויץ.

לאחר המלחמה חזרו לכפר כ-10 ניצולים, אך תוך כמה שנים עלו רובם לארץ ישראל, ובראשית שנות השישים כבר לא חיו יהודים בפטנהאזה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|128
|826
|-
|1910
|130
|
|-
|1920
|96
|
|-
|1930
|85
|
|-
|1941
|62
|1,819
|-
|}

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA425#v=onepage&q&f=false פאטנהאזה] בפנקס הקהילות הונגריה, עמוד 425
*פאטנא-האזא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 316. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
יצחק מזרחי

יצחק (זכי) מזרחי (נולד ב-1942 בשכונת התקווה) הוא כדורגלן עבר ישראלי, ששיחק בעמדת החלוץ, ומזוהה בעיקר עם קבוצת בני יהודה תל אביב שם שיחק ואימן את רוב הקריירה הספורטיבית שלו. נחשב לאחד מהשחקנים הבולטים ביותר בבני יהודה לאורך השנים, ומחזיק בשיא שערים למפעל גביע המדינה במדי בני יהודה (23), ושיא שערים ישראלי למשחק אחד במדי הקבוצה עם 10 שערים שהבקיע במשחק אחד בלבד.

==קריירה==
מזרחי נולד בתחילת שנות ה-40 בשכונת התקווה שבתל אביב, שם גדל. אביו, עמנואל מזרחי, היה קבלן בניין (היה ידוע שמעודד את הקבוצה כשהוא אוחז בידו פעמון של מוכר נפט). בגיל 14 הצטרף לקבוצת הנוער של מועדון בני יהודה תל אביב, ושנתיים בלבד לאחר מכן, בגיל 15.5 כבר היה חלק מסגל הקבוצה הבוגרת, ובגיל 16 ערך את הופעת הבכורה שלו בקבוצה הבוגרת, בפעם הראשונה בבוגרים בעונת 1957/1958 בעוד הקבוצה בליגה השנייה בעונה זו (ליגה א') ומנסה להעפיל לליגה הבכירה (הליגה הלאומית). בעונה זו הופיע מזרחי 8 פעמים במדי הקבוצה וכבש שער אחד. בעונה שלאחר מכן 1958/1959, היה שותף לעלייתה ההיסטורית של הקבוצה לליגה הלאומית כמהמקום הראשון בליגת המשנה, כשהוא בן 17 בלבד.

בליגה הלאומית הפך מזרחי לשחקן הרכב בקבוצה, והיה נודע בזריזות שלו ובבעיטות העוצמתיות יחסית שהפיק, אף על פי שהיה נמוך וקטן פיזית יחסית. ב-1961 הוזמן על ידי גיולה מאנדי לסגל נבחרת ישראל אך לא הספיק להופיע במדיה.

בעונת 1963/1964 במסגרת הסיבוב השני בגביע המדינה, הביסה בני יהודה את קבוצת קריית מלאכי מהליגות הנמוכות בתוצאה גבוהה של 18:0, כאשר מזרחי כובש 10 שערים במשחק אחד, שיא ישראלי למשחק רשמי בו הוא מחזיק עד היום. בעונת 1964/1965 זכה בתואר מלך השערים בליגה העליונה (ביחד עם ישראל אשכנזי ממכבי יפו) כשכבש 18 שערים בעונה והיה הראשון מקבוצת בני יהודה שזוכה בתואר זה.

במהלך עונת 1966/1968 בעקבות סכסוך של ההנהלה עם המאמן שפוטר, ובעקבות אי מציאתה מאמן אחר החליטה הקבוצה למנות את מזרחי למאמן-שחקן בקבוצה בעודו בן 26 בלבד. עונה אחת לאחר מכן 1968/1969 עזב מזרחי את בני יהודה, לאחר שהוביל אותה לזכייה בגביע המדינה בכדורגל לעונה זו.

סך הכל שיחק מזרחי 11 עונות במדי בני יהודה, בסך הכל 221 משחקי ליגה בהם כבש 76 שערים, ו-23 שערים במפעל גביע המדינה (שם הוא מחזיק כמלך השערים של המועדון למפעל).

לאחר שעזב את בני יהודה הספיק לשחק עוד עונה בהפועל יהוד (כמאמן-שחקן גם כן) ועונה במכבי הרצליה לפני שפרש בגיל 29 בלבד ממשחק פעיל. ב-1972 חזר לאמן את הקבוצה לתקופה קצרה, אך לאחר מכן פרש מתחום הכדורגל.

== תארים ==
; בני יהודה תל אביב (כמאמן-שחקן)
* גביע המדינה (1): 1967/1968

תארים אישיים
* מלך השערים של הליגה הבכירה (1): 1964/1965 (18 שערים)

== קישורים חיצוניים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני הפועל יהוד
קטגוריה:כדורגלני מכבי הרצליה
קטגוריה:מאמני בני יהודה תל אביב
קטגוריה:מאמני הפועל יהוד
קטגוריה:ישראלים שנולדו ב-1942
Diggi-Loo Diggi-Ley

Diggi-Loo Diggi-Ley (בעברית: דיגי-לו דיגי-ליי) הוא השיר הזוכה באירוויזיון 1984, שבוצע בשוודית על ידי שלישיית אחים בשם הרייס. מילות השיר נכתבו על ידי בריט לינדבורג, והלחן בידי טורגני סודרברג. השיר הופק על ידי אנדרס אנגברג וטורגני סודרברג.

השיר הוא בעל מקצב אופייני לשנות השמונים, ומבוצע בידי להקה המונה שלושה זמרים צעירים, שכונו בידי טומי קורברג, שהשתתף גם הוא באירוויזיון השוודי, "הדיאודורנטים הרוקדים", כינוי גנאי שדבק בהם למשך שארית הקריירה שלהם מדינת מולדתם <ref>Thorsson, Leif. Melodifestivalen Genom Tiderna. Premium Publishing, Sweden. 1999 </ref>. שם השיר מתכתב עם שירי אירוויזיון קודמים כמו "Boom Bang-a-Bang", "Ding-a-dong" ו-"La, la, la".

זכייתו של השיר הפתיעה רבים, כיוון ששירים כמו "טרמינל 3 " שייצג את אירלנד ו-"I treni di Tozeur" של איטליה הובילו בטבלאות ההימורים. מאז הזכייה, זכה השיר לפופולריות רבה.

ריצ'רד הארי, סולן הלהקה, ביצע את השיר בשיר היובל באירוויזיון בשנת 2005. בשנת 2015, כל שלושת חברי הלהקה ביצעו את השיר באנגלית ושוודית, כחלק מקונצרט הלהיטים הגדולים ביותר של האירוויזיון לרגל חגיגות 60 שנים לתחרות.

== מיקומי שיא ==

== גרסאות כיסוי ==
* להקת הרוק הכבד השוודית בלאק אינגווארס ביצעה את "Diggi-Loo Diggi-Ley" באלבומה "Schlager Metal" משנת 1998.
* מייג'ו סוואס הקליט גרסה בפינית לשיר.
* הצמד הדני סמול טוק הוציא גרסת כיסוי באנגלית באלבומם "אירוויזיון" משנת 2001.

== קישורים חיצוניים ==

* [http://austriancharts.at/showitem.asp?interpret=Herrey%27s&titel=Diggi+Loo+%2D+Diggi+Ley&cat=s "Diggi-loo diggi-ley" במצעד הסינגלים האוסטרי]
* [http://norwegiancharts.com/showitem.asp?interpret=Herrey%27s&titel=Diggi+Loo+%2D+Diggi+Ley&cat=s "Diggi-loo diggi-ley" במצעד הסינגלים הנורווגי]
* [http://hitparad.se/showitem.asp?interpret=Herrey%27s&titel=Diggi+Loo+%2D+Diggi+Ley&cat=s "Diggi-loo diggi-ley" במצעד הסינגלים השוודי]
* [http://hitparade.ch/showitem.asp?interpret=Herrey%27s&titel=Diggi+Loo+%2D+Diggi+Ley&cat=s "Diggi-loo diggi-ley" במצעד הסינגלים השווייצרי]

== הערות שוליים ==

קטגוריה:שירים שזכו באירוויזיון
קטגוריה:שירי שוודיה באירוויזיון
קטגוריה:שירי מלודיפסטיבלן
רמוצ'האזה

רמוצ'האזה (בהונגרית: Ramocsaháza) הוא כפר במחוז סבולץ'-סטמאר-ברג שבצפון מזרח הונגריה.

בכפר קיימת כנסייה רפורמית שנבנתה בשנת 1797.

==יהודי רמוצ'האזה==
יהודים חיו ברמוצ'האזה בתקופות זמן שונות, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|22
|
|-
|1880
|116
|853
|-
|1910
|114
|
|-
|1920
|121
|
|-
|1930
|117
|
|-
|1941
|90
|1,585
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הפשיטה של גולני על מזרעה אל חמרה

הפשיטה של גולני על מזרעה אל חמרה הוא מבצע צבאי בלבנון, שנערך על ידי חטיבת גולני ב-30–31 באוקטובר 1987. 
==ההכנות למבצע==
במסגרת הקו ההתקפי שהוביל אלוף פיקוד הצפון, יוסי פלד, כנגד ארגוני המחבלים בדרום לבנון, הוחלט לפשוט על בסיסי החזבאללה בכפרים זאותר א-שרקיה ומזרעת אל-חמרה, ששימש בסיס פעילות לפעילי הארגון בדרום לבנון. המבצע הוטל על חטיבת גולני, עליה פיקד אל"ם גבי אשכנזי. כוח אחד מהחטיבה נועד לתקוף את מזרעת אל-חמרה, ואילו את זאותר א-שרקיה תקף כוח מסיירת גולני, עליה פיקד רס"ן ארז גרשטיין.
== מהלך המבצע==
כוח גולני, בפיקוד אשכנזי, נע רגלית לעבר היעדים ממוצב הבופור ועד לנקודת הפיצול, שבה נע הכוח בפיקוד גרשטיין לעבר הכפר זאותר א-שרקיה והכוח השני לעבר הכפר מזרעת אל-חמרה. לאחר שהכוחות קרבו ליעדים, התגנב כוח החוד של הסיירת לעבר פעיל חזבאללה ששמר על בסיס הארגון בזאותר א-שרקיה והרג אותו מטווח קרוב. עם פתיחת האש ביעד השני, ניתן האות גם לכוח שתקף את בסיס החזבאללה במזרעת אל-חמרה לפעול. הכוח פגע במספר פעילי חזבאללה בשני היעדים ונסוג לישראל ללא נפגעים.
==הערות שוליים==

קטגוריה:מבצעי צה"ל בדרום לבנון
קטגוריה:חטיבת גולני: קרבות ומבצעים
קטגוריה:פשיטות צה"ל בלבנון
קטגוריה:1987 בישראל
כשהארי הפך לסאלי

כשהארי הפך לסאלי (באנגלית: When Harry Became Sally: Responding to the Transgender Moment) הוא ספר ביקורתי על תאוריית הטרנסים המודרנית וטיפולים מסוימים לדיספוריה מגדרית שנכתב על ידי האינטלקטואל הקתולי ראיין טי. אנדרסון , ויצא לאור על ידי הוצאת הספרים Encounter Books ב-2018.<ref></ref> בפרט, הספר שואל האם ילדים צעירים הסובלים מדיספוריה מגדרית יכולים לתת הסכמה משמעותית לחיים שלמים של עקרות כתוצאה מטיפול הורמונלי ומניתוח להתאמה מגדרית שנקבע לעיתים לטיפול במצבם.<ref name="Lu"></ref><ref name="Cha"></ref>

הספר היה רב-מכר כשפורסם לראשונה.<ref name="Cha"/> עם זאת, בפברואר 2021, הספר היה הראשון שנפסל על סמך המדיניות החדשה נגד הסתה של אמזון, הקמעונאית שמכרה כ-75% מכלל עותקי הספר שנמכרו בארצות הברית.<ref></ref><ref></ref><ref></ref><ref></ref> המהלך ספג ביקורת מצד הקואליציה הלאומית נגד צנזורה<ref name="Sosa"></ref><ref></ref> והסנאטור האמריקאי טום קוטון שניסו לחלץ מאמזון תגובה. ב-12 במרץ 2021, בתגובה למכתב שקיבלה אמזון מארבעה סנאטורים רפובליקנים אחרים,<ref></ref> הסבירה אמזון שבחרה "להפסיק למכור ספרים המציגים להט"ב כחולי נפש."<ref></ref>

== הערות שוליים ==

קטגוריה:ספרי 2018
קטגוריה:ספרים שצונזרו
קטגוריה:טרנסג'נדר
רנדי ג'ורג'

רנדי ג'ורג (באנגלית: Randy A. George) הוא קצין בדרגת גנרל המכהן כראש מטה צבא ארצות הברית.

==ביוגרפיה==
ג'ורג' גדל באלדן שבאיווה. ב-1988 סיים לימודיו באקדמיה הצבאית של ארצות הברית והתגייס לצבא. הוא שירת כמפקד מחלקה וסגן מפקד פלוגה בדיוויזיה המוטסת ה-101 במהלך מלחמת המפרץ. לאחר מכן שימש מפקד מחלקת סיור ועוזר מפקד גדוד. לאחר הכשרה מתקדמת כקצין שריון שירת בחטיבה השלישית של הדיוויזיה הרביעית כולל כמפקד פלוגה. למד במכללה לפיקוד ומטה של הצבא ולאחר מכן שירת כסגן מפקד הגדוד השני ברגימנט החי"ר ה-503.

במלחמת עיראק שירת כסגן מפקד חטיבת הצנחנים ה-173 שפעלה החטיבה בגזרת כירכוכ. בשנים 2005–2006 פיקד על הגדוד הראשון של רגימנט החי"ר ה-187 שהוצב בבאיג'י בעיראק. ב-2007 הוצב שוב כעיראק כחלק מצוות ייעוץ למפקדת הכוח הרב-לאומי.

ביולי 2008 מונה למפקד החטיבה הרביעית בדיוויזיה הרביעית, ובמבצע חירות מתמשכת עמד בראש צוות הקרב החטיבתי. לאחר מכן, שימש כעמית במועצה לקשרי חוץ, קצין תכנון בתא התיאום בין אפגניסטן לפקיסטן, עוזר סגן ראש מטה פיקוד מרכז של ארצות הברית. הוא שימש סגן מפקד הדיוויזיה הרביעית, כעוזר ראש אג"ם במטה הצבא, ובתפקיד מטה במטות המשולבים.

באוגוסט 2017 מונה למפקד הדיוויזיה הרביעית שבתקופת פיקודו הוצבה באפגניסטן והוא שימש כסגן ראש כוח המשימה הצבאי באזור. בפברואר 2020 מונה למפקד הקורפוס הראשון. ביולי 2021 מונה לעוזרו של מזכיר ההגנה של ארצות הברית. באוגוסט 2022 מונה לסגן ראש מטה צבא ארצות הברית במקום ג'וזף מרטין וקודם לדרגת גנרל. בספטמבר 2023 מונה לראש מטה הצבא.

ג'ורג' בעל תואר שני בכלכלה מבית הספר למכרות של קולורדו ובעל תואר שני בלימודי ביטחון בינלאומי ממכללת המלחמה של הצי. נשוי לפטי והם הורים לבן ובת.

==קישורים חיצוניים==

* [https://home.army.mil/lewis-mcchord/index.php/about/leadership/commanding-general רנדי ג'ורג'] באתר צבא ארצות הברית

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי לב הארגמן
קטגוריה:מעוטרי כוכב הארד
קטגוריה:מפקדי הקורפוס הראשון של צבא ארצות הברית
קטגוריה:מפקדי הדיוויזיה הרביעית (ארצות הברית)
קטגוריה:ראשי המטה של צבא ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין (צבא ארצות הברית)
קטגוריה:מלחמת המפרץ: אישים
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1964